HU
C 257/48
Az Európai Unió Hivatalos Lapja
2022.7.4.
2022. május 19-én benyújtott kereset – PB kontra ESZT (T-293/22. sz. ügy) (2022/C 257/62) Az eljárás nyelve: francia Felek Felperes: PB (képviselő: N. de Montigny ügyvéd) Alperes: Egységes Szanálási Testület (ESZT) Kérelmek A felperes azt kéri, hogy a Törvényszék: — semmisítse meg az SRB elnökének 2021. július 16-i, a felperes átsorolását a 2021.
évi átsorolási időszak végével mellőző határozatát; — amennyiben szükséges, semmisítse meg az SRB 2022. február 14-i, a felperes által az átsorolását mellőző határozattal szemben 2021. október 15-én benyújtott panaszt elutasító határozatát; — az alperest kötelezze a költségek viselésére.
Jogalapok és fontosabb érvek Keresete alátámasztása érdekében a felperes hét jogalapra hivatkozik. 1.
Az első jogalap az átsorolási időszaknak az Európai Unió egyéb alkalmazottaira vonatkozó alkalmazási feltételek 54. cikkére vonatkozó általános végrehajtási rendelkezések (a továbbiakban: általános végrehajtási rendelkezések) 5. cikkében előírt végrehajtására vonatkozó eljárási szabályok megsértésén alapul. 2.
A második jogalap az általános végrehajtási rendelkezések 4. cikkének helytelen értelmezésén és a felelőségi szinteknek helytelen módon a feladatokhoz és nem a besorolási fokozathoz igazodó értékelésén alapul. 3.
A harmadik jogalap az átsorolási vegyesbizottság eljárási szabályainak és az összes értékelési időszakra vonatkozó jelentéstételi kötelezettség megsértésén alapul. 4.
A negyedik jogalap a dokumentumokhoz való hozzáférésre vonatkozó jog megsértésén, az átláthatóság, az előreláthatóság és a jogbiztonság elvének megsértésén, valamint az eljárás több szintjén jelentkező információhiányból fakadó, legalábbis objektív részrehajlás fennállásán alapul. 5.
Az ötödik jogalap az indokolási kötelezettség megsértésén és az értékelt tényezők jegyzékében szereplő hibákon alapul. 6.
A hatodik jogalap az általános végrehajtási rendelkezések II. mellékletének megsértésén és a megcélzott átlag figyelmen kívül hagyásán alapult. 7.
A hetedik jogalap a felperes ügyére vonatkozó iratok, az érdemeinek, szolgálati idejének az ugyanazon igazgatósághoz tartozó munkatársakkal való összehasonlítására vonatkozó nyilvánvalóan hibás értékelésén alapul.
2022. május 20-án benyújtott kereset – Crush Series Publishing kontra EUIPO – Mediaproduccion (The Crush Series) (T-295/22. sz. ügy) (2022/C 257/63) A keresetlevél nyelve: angol Felek Felperes: Crush Series Publishing s.r.o.
(Prága, Cseh Köztársaság) (képviselő: D.-M.
Belciu ügyvéd) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: Mediaproduccion SLU (Barcelona, Spanyolország)